
Pearl: Tökéletes 2-rugalmas ugró útirányítás vágásfelbontás alapján kevés fejlécbit használatával

Kulcsszavak: útirányítás, routing, hibavédelem, gráfdekompozíció, polinomiális futásidejű algoritmus.
A modern távközlési hálózatok a megbízhatósági követelmények teljesítésére gyakran gyors helyi újrairányítást alkalmaznak, hogy az esetleges kapcsolati hibákra reagáljanak. Ugyanakkor az újrairányítási mechanizmusok tervezése algoritmikusan nehéz feladat, hiszen ezek csak a lokális információkra építhetnek. Egy újrairányítást k-rugalmasnak hívunk, ha legfeljebb k él meghibásodása mellett is célbaér minden csomag. Korábbi munkákban kiderült, hogy még a tökéletes 2-rugalmasság is elérhetetlen: fejléc átírása nélkül lehetetlen két hiba esetén csak helyi információk révén biztosítani minden üzenet sik-
eres célba érését, még akkor is, ha az épen maradt élek részgráfjában elérhető a cél.
Az alábbi munka megmutatja, hogy a tökéletes 2-rugalmasság megoldható kevés számú fejlécbit használatával. Ehhez bemutatjuk a szükséges matematikai hátteret, valamint bemutatásra kerül egy algoritmus, ami elkészít egy tökélesen 2-rugalmas útirányítást, kevés számú fejlécbittel. Az átirandó fejlécbitek számára felső becslést ad ⌈log2(L(d))⌉ + 1, ahol L(d) a ’gyöngymélység’, a gráfok általunk definiált mérőszáma, ami a gráf 2-vágásai alapján méri a gráf összetettségét. A megoldásunk hatékony, és ugró útirányításon alapszik, ami lehetővé teszi, hogy az csomagtovábbító céleszközöknek csak kevés útirányítás szabályt kell eltárolniuk. Részletes szimulációink rámutatnak, hogy a való életbeli hálózatokon az L mérőszám 5-tel felülről becsülhető, ami egy olyan tökéletesen 2-rugalmas megoldást eredményez, ami a fejlécben 4 bit átírásával operál. Emellett adunk egy algoritmust egy speciális gráfosztályra, ami egyetlen bit használatával a teszthálózatok 37%-át sikeresen megoldja.



